О б р а з л о ж е њ е
Одлуке о изменама и допунама одлуке о буџету општине Књажевац за 2026. годину

 ПРАВНИ ОСНОВ
 Правни основ за доношење Одлуке о другим изменама и допунама одлуке о буџету садржан је у члану 20. и 32. Закона о локалној самоуправи („Службени гласник РС“, број 129/07, 83/14-др.закон, 101/16-др.закон, 47/2018 и 111/2021-др.закон) и члану 63. Закона о буџетском систему („Службени гласник РС“, број 54/2009, 73/2010, 101/2010, 101/2011, 93/2012, 62/2013, 63/2013 (испр.), 108/2013, 142/2014, 68/2015 (др.закон), 103/2015, 99/2016, 113/2017, 95/2018, 31/2019, 72/2019, 149/2020, 118/2021, 118/2021 – др.закон, 138/2022, 92/2023 и 94/2024).

 I РАЗЛОЗИ ЗА ПРЕДЛАГАЊЕ ОДЛУКЕ
 Основни разлoзи за израду ребаланса Одлуке о буџету општине Књажевац за 2026. годину су: 

1. евидентирање трансфера примљених од Републике, након усвајања Одлуке о буџету општине Књажевац за 2026. гоидину и нераспоређеног вишка прихода и примања из ранијих година
2. прерасподела средства из става.1 на расходној страни буџета. 

У члану 7. утврђени су приходи и примања по врстама. Укупно утврђени приходи и примања износе 2.101.869.736,00 динара, од чега средства од другог нивоа власти и нераспоређени вишак прихода износе 717.182.840,00 динара.
Промене у односу на Одлуку о буџету општине Књажевац за 2026. годину су следеће:
· [bookmark: _Hlk220421649]2.000.000,00 динара трансфер примљен од Министарства културе, за реализацију II фазе пројекта „Реконструкција Старе чаршије – Галерија Драгослава Живковића“ 
· 6.324.840,00 динара трансфер примљен од Министарства привреде за реализацију пројекта „Изградња теретане на отвореном, дечијег игралишта и прилазне пешачке стазе у селу Црни Врх“ 
· 42.639.600,00 динара трансфер примљен од Министарства привреде за реализацију пројекта „Инвестиционо одржавање општинског пута ОП-17 Балта Бериловац – Чуштица и некатегорисаног пута кроз туристичко село Ћуштица“ 
· 970.417,00 динара трансфер примљен од Министарства културе за унутрашње уређење Дома културе у Књажевцу 
· 1.964.000,00 динара трансфер примљен од Министарства културе за реализацију пројекта „ Реконструкција кровова на објектима Завичајног музеја у Књажевцу“
· 72.000.000,00 динара за реализацију пројекта „Рехабилитација деонице пута Минићево – Кожељ“ (трансфер примљен од Републике), двогодишња јавна набавка
· 11.500.000,00 динара за пројекат „Реконструкција водовода у Вини“ (трансфер примљен од Републике)
· 86.000.000,00 динара за побољшање енергетске ефикасности породичних кућа и станова ( уградња соларних панела, топлотних пумпи и замена столарије), део средстава у износу од 71.000.000,00 динара од Министарства рударства и енергетике, 15.000.000,00 нераспоређени вишак прихода из ранијих година 
· 6.500.000,00 динара за пројекат „Реконструкција водовода у улици 7.јули“( трансфер примљен од Републике)
· 102.000.000,00 динара за реализацију пројекта „Санација општинских путева Орешац – Миљковац и Слатина – Бањски Орешац, трогодишња јавна набавка

У посебном делу Одлуке извршене су измене у финансијским плановима корисника буџетских средстава у односу на Одлуку о буџету општине Књажевац за 2026. годину. 
Обухватање остварених већих прихода и примања, као и усклађивање расхода са тако оствареним приходима и примањима је неопходно ради обезбеђивања континуитета у функционисању органа општине и изврашавању расхода и издатака за немене предвиђене буџетом.
У нормативном делу Одлуке о буџету општине Књажевац за 2026. годину (Службени лист општине Књажевац“ број 25/2025) нијо било измена.
Ова Одлука ступа на снагу наредног дана од дана објављивања у „Службеном листу општине Књажевац“.
Општинско веће општине Књажевац је утврдило Предлог одлуке о изменама и допунама одлуке о буџету општине Књажевац за 2026. годину и предлаже Скупштини општине усвајање Одлуке као у предлогу.
ОПШТИНСКО ВЕЋЕ ОПШТИНЕ КЊАЖЕВАЦ

 


